ตามหัวข้อเลยค่ะ กินยาคุมแบบ28เม็ด มาได้10กว่าวันแต่ไม่รู้ถึงวันที่ไหนไม่แน่ใจ ก็เลยซื้อแผงใหม่มากินต่อยี่ห้อเดียวกันแต่เป็น21เม็ด หลังกินแผง21เม็ดได้ 2-3 วัน มีเพศสัมพันธ์แบบหลั่งในสามารถท้องได้ไหมคะ
สวัสดีค่ะ หากทานยาคุมกำเนิดชนิด 28 เม็ดอยู่ โดยทานมา 10 กว่าวัน แล้วได้เปลี่ยนมาทานชนิด 21 เม็ดแทน โดยเป็นยี่ห้อเดียวกัน การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ โดยหากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น เมื่อทานไปจนครบ 21 เม็ด แล้วเว้นระยะไป 2-3 วัน ได้มีเพศสัมพันธ์ โอกาสในการตั้งครรภ์จึงมีน้อยมากมากค่ะ อย่างไรก็ตาม หลัวจากนี้อีก 1-2 วัน ก็ควรจะมีประจำเดือนมาด้วย จึงจะถือว่าปกติค่ะ และเมื่อเว้นระยะไปครบ 7 วันแล้ว ก็ให้เริ่มทานยาคุมแผงใหม่ต่อไปได้เลยค่ะ